Diari Oficial de la Generalitat Valenciana


Sumari del DOGV 4238, del 29-04-2002 (2002/4260)

Notificació a Joker Plus, SL. Expedient número V-122/2001.
----------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4260


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Joker Plus, SL. Expedient número V-122/2001. [2002/A4260]
  
Edicte de la Junta Arbitral de Transports de València, sobre la notificació de demanda i citació a la vista oral a l'empresa Joker Plus, SL, expedient V-122/2001.
  
Ramón Escrig Moreno, president de la Junta Arbitral de Transports de València,
  
D'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber a Joker Plus, SL, d'Alfafar (València), que s'ha intentat la notificació i la citació per a la vista oral en l'expedient anteriorment referenciat com a conseqüència del procediment seguit en aquest i que no ha pogut ser comunicat per absència, parador ignorat, caducat o refusat.
  
El text de la notificació és el següent:
  
«Amb data 7 de novembre de 2001, ha tingut entrada en aquesta Conselleria la reclamació interposada contra aquesta entitat per part de Corgar 98, SA (Seur), la documentació de la qual es troba disponible per a la consulta per part de l'interessat en aquesta Junta Arbitral, perquè, segons el que preveu l'article 1.b, de l'Ordre de 12 de juny de 1991, de la Conselleria d'Obres Públiques, Urbanisme i Transports, es done per assabentat, a fi de seguir el procediment.
  
D'acord amb l'article 162 de la Llei 13/1996, de Mesures Fiscals, Administratives, i de l'Ordre Social, que modifica la Llei 16/1987, de 30 de juliol, d'Ordenació dels Transports Terrestres, i que fent referència a les juntes arbitrals diu:
  
?Es presumirà que existeix el referit acord de sotmetiment a l'arbitratge de les juntes sempre que la quantia de la controvèrsia no excedisca de 500.000 pessetes i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servei o activitat contractat.-
  
Ja que s'entén que no existeix manifestació expressa de no-sotmetiment, se li concedeix la possibilitat de contestar a la demanda abans de la realització de la vista oral, que es fixa, i per a la qual en aquest acte se'l cita, el pròxim 28 de maig de 2002, a les 17.00 hores, en els locals d'aquesta Conselleria d'Obres Públiques, Urbanisme i Transports, situats a l'avinguda de Blasco Ibáñez número 50, 7a planta.
  
En aquesta ambdues parts podran exposar les al·legacions que estimen pertinents i practicar les proves oportunes. En el cas de designar un representant que actue en el seu nom durant la vista, aquest haurà d'estar degudament autoritzat amb documentació que justifique la seua representació, i en el cas de representar una empresa, haurà d'acreditar-se mitjançant una escriptura notarial o certificat de la secretaria o president de la societat.
  
En aquest mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de donar trasllat a la part contrària, per si es considerara l'auxili de direcció lletrada.
  
La inassistència a la vista oral de l'actor, i, o si és procedent, del representant per aquest designat, determinarà que se'l tinga per desistit en la seua reclamació, i s'ordenarà l'arxiu de l'expedient.
  
La no-assistència de la part demandada no impedirà la realització de la vista, i que el laude siga dictat, i quedarà amb això oberta per al reclamant, si així ho jutja oportú, la via judicial pertinent a fi d'instar la seua execució.»
  
Cosa que li comunique perquè en prenga coneixement i als efectes oportuns.